JohanHeinsen/ENO huggingface dataset:
Aarhuus Stifts-Tidende, 1846-12-14
Gibsmester Landi anbefaler sig til forestaaende Juul med mange Slags smukke Gibsfigurer, og mange Smaating til Børn, samt tillige adskillige Slags Medaillons efter Thorvaldsen, Alt til billig Priis. Han boer paa Guldsmedgade N 878 i Stuen. Eement. faaes i 1/3 1/4 & 1/4 Tønder og Lispundeviis hos C. Faurschou jun Udstilling af Kobbere og Lithographier ut. v.
Aarhuus Stifts-Tidende, 1846-12-14
Onsdagen den 16de December aabnes hos Undertegnede en Udstilling af en betydelig Deel nye fortrinlige Kobberstykker og Lithographier, i Forbindelse med et Assortiment af smukke Tegne og Skriveapparater, samt Kunstsager, passende til Jule- og Nytaarsgaver.
Aarhuus Stifts-Tidende, 1846-12-14
Udstillingen vedvarer til Torsdag Aften den 24de December. Entreen er 1 Mk. pro persona, som godtgjøres i Kjøbet af de udstillede Gjenstande. Boghandler Holm. i Horsens.
Aarhuus Stifts-Tidende, 1846-12-14
Svinehaar kjøbes i større og mindre Partier af Undertegnede. De Handlende, som muligt entrere herpaa, behage at henvende sig til mig for at erfare det Nærmere.
Aarhuus Stifts-Tidende, 1846-12-14
Haderslev, den 9de Decbr. 1846. H. C. Sahl. Grusom var min Skjæbne, da jeg paa Reisen fra Aalborg til Nyborg forliste mit Fartøi, men ubeskrivelig var min elendige Stilling, da jeg med min Kone drev omkring paa Havet for Vind og Veir i en liden Pram for at redde vort Liv, indtil vi den 29de f. M. vare saa lykkelige at blive tagne ombord paa Dampskibet "Chr. d. 8de, hvis Capitain og Mandskab, samt de derværende Passagerer, imødekom os med megen Velvillie og Menneskekjærlighed, hvorfor disse og Enhver heri Byen, der rakte os en hjælpsom Haand, bedes herigjennem modtage min og min Kones skyldige og inderligste Tak, og som vi bede til Gud, der vender Sorg til Held, at han vil ba lønne dem derfor. – Aarhuus, den 14de Decbr. 1836. Christen Christensen.
Aarhuus Stifts-Tidende, 1846-12-16
No 204. den 16de Decbr. Onsdagen. Kongelig privilegeret. Aarhuus Stifts-Tidende. Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1846-12-16
Fædrelandet. Hs. Majestæt er i Løverdags taget paa Jag 5 Mile fra Kjøbenhavn Nord paa.
Aarhuus Stifts-Tidende, 1846-12-16
I denne Maaned feirer Classelotteriet sit hundredaarige Jubilæum.
Aarhuus Stifts-Tidende, 1846-12-16
Den de jydske Stænder forelagte provisoriske Placat for Danmark, angaaende Jndførsels- og Transit Tolden for Kornvarer m.v., træder allerede nu i Kraf og lyder saaledes: "Vi Christian den Otteende, af Guds Naade Konge til Danmark a., gjøre vitterligt: Efter Jndstilling af Vore troe raadg. Provindsialstænder for Østifterne og afgiven Betænkning af Vore troe raad Provindsialstænder for Nørre-Jylland, byde og befale Vi som følger: § 1. Jndførsels- og Transittolden for samtlige uformalede Kornvarer, samt for Rapssæd og Roefrø skal indtil videre være ophævet. §2. Derhos ville Vi ligeledes indtil videre have Jndførsels- og Transit-Tariffen for efternævnte formalede Kornvarer, saaledes forandret: Gryn af Hvede, 100 Pd. 1 Rbd. 16 s. Dito af alle andre Slags 80 s. Meel af Byg, Hvede og Kartofler, 100 Pund, 1 Rbd. 24 s. Dito af alle andre Slags 48 s. For Transittolden ere disse Gjenstande frie. Givet i Vor Kgl. Residentsstad Khvn. den 9de Dec. 1846. (For Hertugdømmerne træder denne Placat ligeledes i Kraft.)
Aarhuus Stifts-Tidende, 1846-12-16
Om de forestaaende Valg af Stænderdeputerede for de næste 6 Aar hedder det i Kjøbenhavnsposten": "Der hører ikke meget til at indsee, at de forestaaende Valg ville blive saameget vigtigere end de foregaaende, som der ikke kan være Tvivl om, at Størstedelen af de vigtige Spørgsmaal, der nu i saa lang Tid have været Gjenstand for den offentlige Debat og for Regjeringens Meditationer, uundgaaeligt maa komme til Afgjørelse i det forestaaende Sexennium. Dette maa navnlig blive Tilfældet saavel med Forfatningspørgsmaalet som med Værnepligtssagen, med Næringsforholdenes Ordning, med Consumtionsvæsenets Ophævelse og med flere andre, ikke mindre i Kjøbstadslivet end i andre Forhold indgribende Spørgsmaal. Betimeligheden for alle disse Gjenstandes endelige Afgjørelse vil sikkert, om ogsaa af sig selv, indtræde inden Udg. af Aaret 1852, for hvilket Tidsrum de forestaaende Valg skulle gjælde."
Aarhuus Stifts-Tidende, 1846-12-16
Overretten har paakiendt en fra Sorg Birk indanket Justitssag, hvorunder Arrestanten Lars Christensen Gyrstinge actioneredes for Jldspaasættelse, Dorthe Christensdatter for Deelagtighed heri og Lars Christensen Ørslevvester for at have forledet og medvirket til denne Forbrydelse, og endelig Knud Christensen af Sigersted, for at have tilskyndet dertil. L. C. Gyrstinge havde nemlig sidste Sommer afbrændt det Huus i Ørslevvester, som hans Svoger (L. Chr. Ørslevvester) havde i Fæste af Sorø Academi, hvilken Jldspaasættelse han iværksatte ved Frictionssvovlstikker, som Svogeren havde givet hans Hustru, der var ham behjælpelig ved Jldspaasættelsen, idet hun der rakte ham en Træsko, hvorpaa han ved Gidning tændte den Svovlstik, hvormed Jldspaasættelsen udførtes. Gyrstinge havde udført denne Gjerning for en Betaling af 5 1, som Svogeren havde lovet ham. Knud Christensen havde bestyrket Ørsløvvester i hans Forsæt, at faae Huset afbrændt. Det afbrændte Huus havde ikke havt høiere Værdi end 25, og havde været i aldeles ubeboelig Tilstand; tillige havde de Tiltalte forsikkret, at de med Hensyn til Gjerningens Udøvelse havde taget i Betragtning, at der ingen videre Ulykke kunde opstaae af Branden. Paa Grund heraf fastsatte Overretten Straffen for samtlige Arrestanter til 3 Aars Forbedringshuusarbeide for hver især, og K. Christensen til 30 Dages Fængsel paa Vand og Brød. Sagen er nu appelleret til Høiesteret. En Dag i forrige Uge i Skumringen – saaledes fortæller "Flyveposten" – hørte nogle Forbigaaende et Plump i Peblingesøen ved Kjøbenhavn. Anende en Ulykke, styrtede et ungt Menneske sig ud i Vandet paa det Sted, hvor en mørk Masse var synlig, og kort efter kom han svømmende til Land, trækkende et druknet Menneske efter sig. Denne viste endnu Spor til Liv, og ved de Omstaaendes Bestræbelser kom han snart til sig selv igjen. Man spurgte ham, hvad der havde bevæget ham til dette fortvivlede Skridt, J Begyndelsen vilde han ikke ud med Sproget, men tilsidst fortalte han Følgende: Han havde været forlovet med en Pige af den tjenende Classe, som han holdt inderligt af. Det var en god Pige, forsikkrede han, men hun holdt for meget af Pynt og Stads, og dette var Anledningen til deres Skilsmisse. Hun havde nemlig forlangt, at han skulde anskaffe sig en Slængkappe, thi ellers vilde hun ikke vide af ham at sige. Hendes Kjæreste maatte absolut have dette Klædningsstykke, naar hun skulde spadsere med ham. Den arme Fyr havde ikke Raad til denne Udgift, – desuden meente han, at naar Kjærligheden var tilstede, maatte hun oversee en saadan Bagatel; men Pigen blev haardnakket ved sin Paastand, og tilsidst kom det til et Brud. Eensom og forladt vidste den arme Stakkel ikke nogen anden Udvei, end at skille sig ved Livet, og at han forsøgte derpaa, have vi allerede seet. Det er nu at haabe, at Pigen vil lade sig overtale ved dette Beviis paa oprigtig Kjærlighed, og tage sin Elsker til Naade igjen selv uden Slængkappe.
Aarhuus Stifts-Tidende, 1846-12-16
J Søndags Aftes kom til Jndsidder Chr. Schouw, boende ligeoverfor den nye Kro paa Amager, et Fruentimmer, og bad om Natteleie. Da hun var ganske forkommen, og rystede af Kulde, redte Konen en Seng, til hende i deres Stue. Om Morgenen tidlig sov Fruentimmeret endnu, da Folkene skulde ud paa Arbeide; de nænnede ikke at vække hende, og lode hende derfor ligge. Men da Konen kom hjem, fandt hun Qvinden borte og Dragkisten opbrudt, hvoraf hun til Tak for Folkenes Gjæstfrihed havde bortstiaalet noget Guldtøi og endeel Klædningsstykker, foruden et SølvUhr, som hang paa Væggen. Forfærdet over at see sig sin Eiendom berøvet, faldt den arme Kone og paa Gulvet og fik Slaget, men blev ved tillende Naboers (Flyvep.) Hjælp bragt til sig selv igjen. Brig. Td. indeholder en Artikel og Brødpriserne hertillands. J England (og selv i London) kjøbes det bedste Brød for 7 Rbsk. pr. dansk Pund, medens Prisen paa Hvede er der omtrent 13 Rbd. pr. Tde. (Her betales Hveden med 8 a 9 Rbd.)J Frankrig ere Brødpriserne, trods Mangel og langt høiere Kornpriser end her, ligeledes 7 a 7 1/2 Rbsk. Pundet, medens man her endnu betaler 11 a 13 Sk. Pundet. Fortjener nu denne Sag – tilføies der - ikke den strængeste og hurtigste Undersøgelse? Fortjener ikke denne Sag langt mere Communalbestyrelsens Opmærksomhed og uopholdelige Undersøgelse, end mange andre Sager, hvormed man i Aar og Dag har beskjæftiget sig. Vi beskylde ikke herved nogen særskilt Stand for forsætligt at opskrue Priserne og tilvende sig en uforholdsmæssig Fordeel paa Livets allerførste Fornødenhed, men vi paastaae, at det maa ligge i en urigtig Behandling og i Mangel af de fornødne Forbedringer, især med Hensyn til Malevæsenet, hvorom man ogsaa i den senere Tid har overbeviist sig. Men skal da Byens (og andre Stæders) Jndbyggere bringe saa betydeligt et Offer, for, til Ex., at opretholde et Møllerlaug, som her i Staden kun beskjæftiger 150 a 170 Mennesker, fordi man ikke har fulgt eller vil følge de nyeste Forbedringer."
Aarhuus Stifts-Tidende, 1846-12-16
Ved Falsters Birketing er af Justitsraad Pontoppidan afsagt Dom i en af Justitien anlagt Sag mod Lars Larsen, der sigtedes deels for at have myrdet sin Hustru, deels for derefter begaaet Brandstiftelse. Da det efter de under Sagen fremkomne Læge Erklæringer antoges, at Arrestanten, dengang han forøvede Mordet, var sindsforvirret, men at det derimod maatte ansees som tvivlsomt, om det Samme skulde statueres om hans Sindstilstand, da han udøvede Brandstiftelsen, kom Dommeren til det Resultat, i førstnævnte Henseende at frifinde Arrestanten, men derimod i sidstnævnte at idømme ham 2 Aars Forbedringshuusstraf. Meddomsmændene, hvis hele Function i Almindelighed bestaaer i, at underskrive den af Dommeren conciperede Dom, fandt sig i dette Tilfælde foranledigede til at dissentere, idet de, der fandt Justitsraadens Dom "altfor mild, idømte Arrestanten Fæstningsarbeide paa Livstid. Sagen er nu indan(Khvnsp.) ket for Overretten.
Aarhuus Stifts-Tidende, 1846-12-16
En sjelden Sørgebøitidelighed har i Løverdags fundet Sted i Odense, idet Byens afdøde almeenelstede Borgemester, Etatsraad Reimuths, jordiske Levninger bares til St. Knuds Kirke. Nærmest efter Liigbaaren gik Hs. Kgl. H. Kronprindsen med En af den Hedengangnes Sønner, hvorpaa fulgte den Afdødes Nærmeste, Stiftsøvrigheden, Præsterne, Magistraten, Borgerrepræsentanterne, Cathedralskolens øverste Classes Disciple, samt en overordentlig Mængde af Borgere og andre Jndv. af alle Classer. Liget bares til Kirken af Fattigforstanderne, Ligningsborgerne, samt Medlemmer af de forskjellige Laug; i Kirken bares det af Borgerrepræsentanterne, medens en af Assessor Foersom componeret Sørgemarsch udførtes, op i Choret, hvor det blev nedsat paa en af fire med brændende Lys rigt besatte Candelabrer omgiven Katafalk, der var opført paa Repræsentanternes Bekostning, og paa hvis Forside saaes Stadens Vaaben, Lilien, over to nedadvendte Fakler. Efter at Repræsentationens Formand, Proc. S. Hansen, imedens alle Repræsentanterne havde stillet sig omkring Katafalken, havde henlagt en Krands af Egeblade og hvide Lilier paa Kisten, blev der afsunget en Cantate, hvorpaa Hs. H. Stiftsprovst Svitzer betraadte Prædikestolen, og gav i en hjertelig Tale, for hvilken han lagde Jesu Syrachs Ord: "De ere begravne i Fred, men deres Navne leve i Slægterne til Grund for en tro Skildring af den tabte Ædlings sjeldne Værd i det private som i det offentlige Liv. Efter Jordpaakastelsen udførtes en Sang af Sangforeningen. Om Eftermiddagen havdes Adgang til at see den med mange Taknemmeligheds Krandse prydede Baare og Sørgedecorationerne i Kirkens Chor. Næste Morgen Kl. 6 samledes Borgerne og andre Jndv. atter, for igjennem de oplyste Gader at bringe Liget fra Kirken til Assistentskirkegaarden. (Ths Av.)
Aarhuus Stifts-Tidende, 1846-12-16
Det Odenseske Theaters Bestyrelse har iaar truffet en Foranstaltning, der vil vinde Paaskjønnelse saavel af Tilskuerne som af de Spillende, idet Theatret er blevet forsynet med en Varmeindretning, hvis Anbringelse har kostet 400 Rbd. Efter Kyndiges Dom skal denne fortræffelige Indretning være aldeles sikker for al Fare. "Saaledes sørger Bestyrelsen tilføier Ths Avis – Aar for Aar for hensigtsmæssige Forbedringer og Forskjønnelser ved Theatret."
Aarhuus Stifts-Tidende, 1846-12-16
Det Beckerske Skuespillerselskab, under Bestyrelse af Hr. P. Bloch, giver for Tiden Forestillinger i Nykjøbing paa Falster. Forleden Aften fremkaldtes en ny Skuespillerinde, Jfr. Sørensen, der med særdeles megen Sandhed og Naturlighed havde udført Maries Rolle i Herren seer dine Veie."
Aarhuus Stifts-Tidende, 1846-12-16
samme Selskab er ogsaa Md. Weise, forhenv. Jfr. Schlawitz.
Aarhuus Stifts-Tidende, 1846-12-16
Fra Lygumkloster meldes følgende Tyveri. J en Boutik sammesteds kjøbte en fremmed Person forleden et Par Sporer, ved denne Leilighed faldt ham en paa Forstuen hængende Kavai i Øine, og da det var blevet mørkt, listede han sig ind og hentede den. Senere havde han sneget sig ind i en Haandværkers Svendekammer og tømt Lommerne paa de der hængende Klæder. Saaledes forsynet med Reisepenge, Reisekappe og Sporer, manglede han kun en Hest, men ogsaa denne vidste han at hente sig ud af en anden Mands Stald, efter at have lagt det forefundne Seletøi paa den. Næste Dag bemærkede Vedkommende deres Tab, og Manden, der havde mistet Hesten, sendte sin Karl til Flensborg, for om muligt at efterspore Tyven. Det traf sig saaledes, at han i Stalden paa det Gjæstgiversted, hvor han tog ind, strax fandt sin Huusbondes stiaalne Hest. Jndustriridderen, der havde udgivet sig for en Qvæghandler, som tilsomt skulde til Husum, havde overgivet Hesten til Karlen, medens han vilde forrette et Ærinde i Staden. Man ventede længe forgiæves paa hans Tilbagekomst; endelig erfoer man, at han som mistænkt var bleven arresteret, da han i Lombarden vilde pantsætte et Uhr, der blev kjendt som et, der var stiaalet fra en Uhrmager Petersen sammesteds.
Aarhuus Stifts-Tidende, 1846-12-16
J Rendsborg have samtlige Officierer af det 2det kgl. Artilleri-Regiment, af Arsenalet og Laboratoriet, sidstl. 4de Decbr. feiret deres Vaabens Skytspatronesses, den hellige Barbaras Navnedag, ved en splendid Souper i Hotellet Stadt Hamburg." samme Stad havde forleden Nat en Barselkone, i Mælkefeber-Delirium, bortfjernet sig fra sin sovende Mands Side og styrtet sig i Eideren, hvor hun desværre fandt sin Død.
Aarhuus Stifts-Tidende, 1846-12-16
Natten til den 7de December tildrog sig henimod Dagbrækningen, i Bogbinder Dehneckes Huus i Flensborg, følgende tragiske Begivenhed: Et gammelt ugift Fruentimmer, som allerede i længere Tid havde boet der og ernærede sig ved Syning, havde i nogen Tid vist Spor af periodisk Melancholi. Den omtalte Nat savnedes hun pludseligt; man gjennemsøgte hele Huset og fandt endelig den Ulykkelige i Gaarden, med Overdelen af Legemet liggende i et Vandhul. Hun var allerede død og uden Redning.
Aarhuus Stifts-Tidende, 1846-12-16
Det den jydske Stænderforsamling forelagte Udkast til en Placat, indeholdende Bestemmelser til at sikkre Præster og andre Offerberettigede for Tab ved Høitidsofferets ubillige Forringelse, er blevet antaget med den henstilling, at ligesom det erkjendes, at enhver confirmeret Person bør erlægge Høitidsoffer, forsaavidt denne dertil har Evne og efter sin Evne, saa bør i Særdeleshed tages Hensyn til, at Tvangsoffer ikke paalægges Personer under 18 Aar, naar deres Evne ikke dertil er notorisk. - Den af en Deputeret brugte Yttring, at Udkastets Emanation vil svække Kjærlighedsforholdet imellem Menighed og Præst, imødegik Provst Møller saaledes: "Saa ønskelig end Vedligeholdelsen af et saadant Forhold er, og saa sørgeligt det er, naar det ikke existerer, troer jeg dog, at der lægges altfor megen Vægt paa Betydningen af dette Kjærlighedsforhold, naar man, som Nogle have yttret, vilde antage, at der offres eftersom Vedk, gjøre sig yndede eller fortjente til Offer, eller at Offerets Størrelse beroer paa det indbyrdes Forhold, der existerer mellem Sjælesørgeren og Menigheden, &c. Dette maa jeg tillade mig at modsige, idet jeg kunde føre mange Beviser for, at Offeret ikke er betinget af Præstens Personlighed, men af Skik og Brug, saa at Sønnen giver det Samme som Faderen gav, og efter ham atter Sønnen, osv. At der er særegen Nødvendighed for, at det forelagte Udkast emanerer, maa dog nok antages, naar man betænker, at der, som fra paalidelige Kilder er mig berettet, f. Ex. i en Menighed i en af Jyllands Stiftstæder ikke er 1/2 Deel som yde Offer til Præsten, og ikke 11 Deel, som offre til Kirkesangeren. Begge disse Mænd nyde dog almindelig og fortjent Agtelse; men naar Talen er om at offre, da ignorerer man deres Tilværelse. Det vil deraf sees, at man ingenlunde kan antage, at Offeret staaer i Forhold til den Yndest, den Offerberettigede har vidst at erhverve sig i Menigheden, og jeg haaber, at Lovens Nødvendighed vil hos Fors, finde en afgjørende Erkjendelse." Og hermed endtes Discussionen.
Aarhuus Stifts-Tidende, 1846-12-16
Udenfor Aalborg Byes Kirkegaard har man i Torsdags Morges fundet Liget af en Person, der synes at have taget sig selv af Dage. Ved Hjælp af en Pind havde han nemlig snoet sin Halsklud saa fast, at han ikke har kunne drage sin Aande, og endelig havde han fastgjort denne Pind bag ved Øret. Bemeldte Person var Steenkløver og skal, efter Sigende, i lang Tid have været en Ven af den kjære Brændeviinsflaske. (Aalb. Av.)¬
Aarhuus Stifts-Tidende, 1846-12-16
J Sundby har man i et Huus, der kun var beboet af Mand og Kone, fundet Begge liggende døde i Sengen, uden at der paa Ligene fandtes noget ydre Tegn paa Vold. Naboerne havde bemærket, at Døren til Huset havde været tillaaset i 5 Dage, hvorpaa de brød den op. Da Værelset, hvori Ægtefolkene laae, nylig var blevet kalket, og der tillige var blevet lagt stærkt i Kakkelovnen, formoder man, at de vare blevne qvalte af Dampen. (Thist. Av.)
Aarhuus Stifts-Tidende, 1846-12-16
Toldvæsenet fra Nykjøbing paa Mors havde forkort siden gjort en Excursion til Thyholm, og i Forening med Øvrigheden søgt efter Brændeviinstøier. Medens det overnattede i en Præstegaard, var dets Kaleschevogn, der stod i Gaarden, bleven skaaret istykker, og Hjulene kastede omkring i Grøfterne. Der er nu indledt Undersøgelse, for at opdage Gierningsmæn(S. Bl.) denne.
Aarhuus Stifts-Tidende, 1846-12-16
Det hedder fra Randers, i Byens Avis: "Man klager over, ei alene den forestaaende høie Commune Skat, men over den til det Dobbelte paatænkte forhøiede Skoleløn. Man spørger, om den nye kostbare Skolebygnings Opførelse er ifølge en sammenkaldt Borgerforsamlings Beslutning og Samtykke – og, er end Vedkommende bemyndiget til slige Foretagender, saa formener man dog at have mere end Ret til at studse og forfærdes over saadanne Byrder og Paalæg. Man mener ogsaa at have Ret til at spørge: Hvor er den rette Anvendelse af vore Penge? Hvor den tilsvarende Nytte deraf, Kyndige Mænd dadle den nye Skoles Indretning. Slige Ting maa dog gravere Byens Borgere at høre, naar de skulle betale saa Meget derfor Vel er det bekjendt, at Byens Brolægning har forøget Skatterne betydeligt, og vel er det rimeligt, at Fattigvæsenet koster Mere i saadan en Dyrtid som den nærværende. Vel haves de bedste Tanker, som ogsaa Vished om de fleste Vedkommendes bedste Bestræbelser for Borgernes Velfærd; men have disse derfor ikke Ret til at erholde yderligere Oplysning om, hvad der saanær vedkommer dem, Ved Høiesteret er Kjøbmand Finely af Horsens, der af Skræderlauget sammesteds var sagsøgt for formeentlige Jndgreb i bemeldte Laugs Rettigheder, ved at udsælge færdigtsyede Klædningsstykker, frikiendt for Laugets Tiltale. Ved samme Ret er Christian Sørensen, for at have lagt Haand paa en Sognefoged og udskjældt ham under Udførelsen af hans Bestilling, dømt til 2 Gange 5 Dages Fængsel paa Vand og Brød.
Aarhuus Stifts-Tidende, 1846-12-16
Handels-Efterretninger. Det sidste R af "Archiv for Handel og Toldvæsen, leverer en af officielle Jndberetninger fra de forskjellige Toldsteder uddragen tabellatisk Udsigt over den Stigning, som med Hensyn til Hovedmidlerne til Livets Ophold i de sidste 3 Aar, 1844. 46, har fundet Sted her i Landet, og som tilstrækkeligt godtgiør, hvor stor Anledning der virkelig er til de Klager, der ere begyndte at blive lydelige fra de forskjellige Klasser og som ved Vinterens Jndtrædelse vel snart ville blive endnu lydeligere. For Jyllands Vedkommende anføre vi deraf Følgende: Ærter ere stegne 39 Procent, Brænde 26, Æg 43. Flæsk 33, Byggryn 33, Kartofler 151, Kjød 43, Bygmeel 50, Smør 41, Ost 50, Mælk 20. Øl 50, Tørv 20, Lys 19. Rugbrød 60, Hvedebrød 40, Boghvedegryn 28, og Huusleien 26 Procent.
Aarhuus Stifts-Tidende, 1846-12-16
I Anledning af de gode Borgeres Petition fra Nyborg Kjøbstad til Stænderforsamlingen i Viborg, hvori der blandt Andet siges: "at Garnisonstjenesten vil medfore Ulempe, Forviklinger og fordærvelige Følger for Borgeren, medens den er et sandt Dannelsesmiddel for Bondestanden, tillader jeg mig at spørge: 1) Hvad er Aarsagen til denne paafaldende Forskjel, Skulde man antage, at Bondens Sædelighed og Kundskab staaer saa langt under Borgerens, at dennes Sønner vilde finde Ulempe og Fordærvelse i samme Forhold og paa samme Sted, hvor Bondens Sønner ville finde et sandt Dannelsesmiddel; eller skulde man antage, at Bondens Ungdom var af grovere Stof end Kjøbstadmandens, 2) Kunde de ærede Borgere ikke klare deres Sag angaaende Værnepligten, uden ved at oplyse den med saadanne bemærkninger? – Ligesom jeg ogsaa, da jeg nu engang har Pennen i Haanden, vil berolige dem med, at vi Bønder ingenlunde ere forglemte i Henseende til Skatter og Udgifter – og at jeg saavelsom min gamle Karen stammer ned fra gamle tappre Helte." Ærbødigst. Mads Madsen, p. t. værne= og skattepligtig Bonde.
Aarhuus Stifts-Tidende, 1846-12-16
Bekjendtgjørelser. Onsdag Morgen den 16de Decbr. berøvede Døden mig min inderlig gode Hustru, Emerentze Christiane, født Ebell, i sit 70de Aar, efter længere Tids Svaghed, men kun faa Dages Sygeleie. Hun modtages i Evigheden af tvende forudgangne Børn, medens hendes Tab begrædes af hendes svagelige Mand og en Datter. Aarhuus, den 16de December 1846. Wolter.
Aarhuus Stifts-Tidende, 1846-12-16
At det behagede det alvise Forsyn ved en rolig og blid Død Onsdagen den 9de December at bortkalde min uforglemmelige Mand, Kjøbmand og Gjæstgiver Hans Jensen Høyrup, i sit 54de Aar, bekjendtgjøres herved sørgeligst for fraværende Slægt og Venner. Fredericia, den 11te December 1836. Cathrine Høyrup, født Lorentzen. Sörgeligst, som saa ganske uventet, bringes Familie og Venner det Sorgens Budskab, at Enkemad. Christiane Gud, födt Birch, efter 14 Dages Sygeleie, den 2den ds., bortgik ved Døden, i hendes Alders 65 Aar. Hun var den Eiegode, Blide, Menneskekjærlige, Religiøse og Gudhengivne. Mange, og de ere Mange, ville savne hendes velgjörende og hjælpende Haand. – Alle mindes hendes blide elskværdige Personlighed. Du gik til Englene hisset; af Taknemmelige erindres Du stedse her. Julianelyst, den 5te December 1846. B. Strange. N. Strange. födt Birch.
Aarhuus Stifts-Tidende, 1846-12-16
Med dyb Sorg og Beemod underrette vi herved Slægt og Venner om, at vi i Gaar fristede den tunge Skjæbne, efter et 4 Ugers smertefuldt Sygeleie, ved Døden at blive berøvet vor ældste inderligt elskede Datter Georgine. Mallinggaard, den 9de December 1836. L. Warburg, L. Warburg. født Busch.
Aarhuus Stifts-Tidende, 1846-12-16
Lodsoldermanden ved Frederikshavns Lodseri har indberettet: at en Brig er funken i Læsøe Rende paa circa 9/2 Favne Vand, hvis Stængefalinger rage omtrent en Mands Høide over Vandfladen med Storebramstang oppe. Peilingerne ere: jydske Aas i Vest, Sæbye Kirke i Nr. og Vraget staaer S. t. S. en lille 1/2 Miil fra Vageren, paa Nordvest=Revet af Læsøe. Aarhuus, den 12te December 1846. Kjerulff, Capitain og Overlods i det jydske District.